CELEX: 32017D0829(01)
Language: mt
Date: 2017-08-28 00:00:00
Title: Deċiżjoni ta’ Implimentazzjoni tal-Kummissjoni tat-28 ta’ Awwissu 2017 dwar il-pubblikazzjoni f’Il-Ġurnal Uffiċjali tal-Unjoni Ewropea ta’ talba għal emenda ta’ speċifikazzjoni għal isem fis-settur tal-inbid imsemmi fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill [Pla I Llevant (DOP)]

29.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 284/5
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-28 ta’ Awwissu 2017
   dwar il-pubblikazzjoni f’Il-Ġurnal Uffiċjali tal-Unjoni Ewropea ta’ talba għal emenda ta’ speċifikazzjoni għal isem fis-settur tal-inbid imsemmi fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill
   [Pla I Llevant (DOP)]
   (2017/C 284/07)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
   Billi:
   
               (1)
            
            
               Spanja bagħtet applikazzjoni għall-emenda fl-ispeċifikazzjoni tad-denominazzjoni “Pla I Llevant” skont l-Artikolu 105 tar-Regolament (UE) Nru 1308/2013.
            
         
               (2)
            
            
               Il-Kummissjoni eżaminat l-applikazzjoni u kkonkludiet li l-kundizzjonijiet stabbiliti fl-Artikoli 93 sa 96, l-Artikolu 97(1), u l-Artikoli 100, 101 u 102 tar-Regolament (UE) Nru 1308/2013 intlaħqu.
            
         
               (3)
            
            
               Sabiex tippermetti l-preżentazzjoni ta’ dikjarazzjonijiet ta’ oppożizzjoni skont l-Artikolu 98 tar-Regolament (UE) Nru 1308/2013, l-applikazzjoni għal emenda fl-ispeċifikazzjoni tad-denominazzjoni “Pla I Llevant” jenħtieġ li tiġi ppubblikata f’Il-Ġurnal Uffiċjali tal-Unjoni Ewropea,
            
         IDDEĊIDIET KIF ĠEJ:
   Artikolu Uniku
   L-applikazzjoni għall-emenda fl-ispeċifikazzjoni tad-denominazzjoni “Pla I Llevant” (DOP) skont l-Artikolu 105 tar-Regolament (UE) Nru 1308/2013, tinsab fl-Anness ta’ din id-Deċiżjoni.
   Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni tagħti d-dritt li wieħed jopponi l-emenda tal-ispeċifikazzjoni msemmija fl-ewwel paragrafu ta’ dan l-Artikolu fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, it-28 ta’ Awwissu 2017.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      ANNESS
      
         “PLA I LLEVANT”
      
      
         PDO-ES-A1038-AM03
      
      Data tal-applikazzjoni: 11.2.2016
      TALBA GĦAL EMENDA FL-ISPEĊIFIKAZZJONI TAL-PRODOTT
      1.   Regoli applikabbli għall-emenda
      
      L-Artikolu 105 tar-Regolament (UE) Nru 1308/2013 — Emenda mhux minuri
      2.   Deskrizzjoni u raġunijiet għall-emenda
      
      2.1.   Delegazzjoni ta’ verifika tal-ispeċifikazzjoni tal-prodott lil korp ta’ spezzjoni
      
      L-awtorità kompetenti ddelegat il-verifika tal-konformità mal-ispeċifikazzjoni tal-prodott applikabbli ma’ dan id-DOP lill-Kunsill Governativ tal-“Pla i Llevant” DO, hekk kif ġie akkreditat mill-Awtorità tal-Akkreditazzjoni u ċ-Ċertifikazzjoni Nazzjonali Spanjola (ENAC) fi Frar 2012.
      Din il-bidla hija marbuta biss mal-punt 9 tal-ispeċifikazzjoni tal-prodott, u mhux mad-dokument uniku.
      2.2.   Tkabbir taż-żona demarkata
      
      L-emenda tikkonsisti fit-tkabbir taż-żona demarkata sabiex tiġi inkluża l-muniċipalità ta’ Santanyi.
      Għaldaqstant, il-punt 4 tal-ispeċifikazzjoni tal-prodott u l-punt 5 tad-dokument uniku nbidlu.
      Ir-raġunijiet għall-emenda huma kif ġej.
      
                  —
               
               
                  Il-muniċipalità ta’ Santanyi tinsab fil-fruntiera mal-muniċipalitajiet protetti mill-“Pla i Llevant” DOP, speċifikament Campos u Felanitx.
               
            
                  —
               
               
                  It-tradizzjoni tal-produzzjoni tal-inbid fil-muniċipalità ta’ Santanyi dehret matul l-istorja tagħha.
               
            
                  —
               
               
                  Il-karatteristiċi ambjentali u tal-ħamrija tal-muniċipalità mhumiex differenti minn dawk fil-bqija taż-żona ġeografika attwali tal-“Pla i Llevant” DOP.
               
            
                  —
               
               
                  Twettqu studji sperimentali preċedenti fuq l-għeneb minn dwieli mkabbra f’Santanyi, skont ir-regoli tal-“Pla i Llevant” DOP.
               
            
                  —
               
               
                  Dawn l-istudji wrew li l-inbid magħmul mill-għeneb miksub f’Santanyi jissodisfa r-rekwiżiti ta’ kwalità (fiżiċi, kimiċi u organolettiċi) stabbiliti fid-denominazzjoni tal-oriġini “Pla i Llevant”.
               
            L-inklużjoni tiegħu bħala muniċipalità protetta għall-produzzjoni tal-inbid tal-“Pla i Llevant” DOP hija ġustifikata bis-sħiħ.
      DOKUMENT UNIKU
      1.   Denominazzjoni reġistrata
      
      Pla I Llevant
      2.   Tip ta’ indikazzjoni ġeografika
      
      DOP – Denominazzjoni ta’ oriġini protetta
      3.   Kategoriji tal-prodotti tad-dwieli
      
      
               
                  1.
               
               
                  Inbid
               
            
               
                  3.
               
               
                  Inbid likur
               
            
               
                  4.
               
               
                  Inbid frizzanti
               
            
               
                  8.
               
               
                  Inbid semifrizzanti
               
            4.   Deskrizzjoni tal-inbid/inbejjed
      
      
         Inbid — Inbejjed Bojod u Rosé
      
      L-inbdejjed bojod u rosé huma ċari, trasparenti u luminużi. B’togħmiet friski ta’ frott. Fil-palat huma friski, miftuħa u b’togħma ta’ frott. L-inbejjed bojod fil-bittija għandhom it-togħmiet karatteristiċi marbuta mal-metodu tal-bittija. Fil-palat huma mimlija, kremużi, strutturati u dewwiema.
      Diossidu tal-kubrit: 240 si > 5 grs/l glukożju u fruttożju.
      Il-limiti għall-parametri analitiċi li mhumiex imsemmija hawnhekk iridu jikkonformaw mar-regolamenti rilevanti tal-UE.
      Karatteristiċi analitiċi ġenerali
      
                  Qawwa alkoħolika massima totali (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  10,5 
               
            
                  Aċidità totali minima
               
               
                  4,5  milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                  13,3 
               
            
                  Total ta’ diossidu tal-kubrit massimu (f’milligrammi għal kull litru)
               
               
                  180
               
            
         Inbid — Inbejjed Ħomor
      
      L-inbejjed ħomor huma ċari, vivaċi u luminużi, b’lewn ta’ intensità medja u għolja. L-inbejjed ġodda għandhom togħmiet friski ta’ frott, filwaqt li l-inbejjed maturi għandhom togħmiet ta’ frott misjur, imtejba permezz tal-użu tal-bittija. Fil-palat huma eleganti, pjaċevoli, qawwijin, bilanċjati u bellusin, li jintemmu b’togħma vivaċi u dewwiema.
      Diossidu tal-kubrit: 180 si > 5 grs/l glukożju u fruttożju.
      Il-limiti għall-parametri analitiċi li mhumiex imsemmija hawnhekk iridu jikkonformaw mar-regolamenti rilevanti tal-UE.
      Karatteristiċi analitiċi ġenerali
      
                  Qawwa alkoħolika massima totali (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  11
               
            
                  Aċidità totali minima
               
               
                  4,5  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                  13,3 
               
            
                  Total ta’ diossidu tal-kubrit massimu (f’milligrammi għal kull litru)
               
               
                  140
               
            
         Inbid likur
      
      L-inbejjed likuri huma ta’ lewn it-tiben, b’menisku li jagħti fl-aħdar għal kulur id-deheb. Fl-inbejjed ħomor, il-kulur ivarja minn aħmar skur għal vjola. Huma ċari u luminużi. L-inbejjed bojod għandhom togħmiet ta’ fjuri u togħmiet li jfakkru fil-frott fil-ġulepp, bi ħjiel ta’ frott misjur. L-inbejjed ħomor għandhom togħmiet ta’ frott priservat, żbib u ġewż. Għandhom livell tajjeb ta’ aċidità, u huma bbilanċjati u eleganti.
      Diossidu tal-kubrit: 175 si > 5 grs/l glukożju u fruttożju.
      Il-kontenut ta’ aċidu volatili massimu huwa ta’ 25 milliekwivalenti għal kull litru, peress li dawn huma nbejjed b’qawwa alkoħolika totali b’volum ta’ 15 % vol. jew aktar. Dan huwa skont ir-deroga stabbilita fil-punt 3 tal-Anness I C tar-Regolament (KE) Nru 606/2009.
      Il-limiti għall-parametri analitiċi li mhumiex imsemmija hawnhekk għandhom jikkonformaw mal-leġiżlazzjoni rilevanti tal-UE.
      Karatteristiċi analitiċi ġenerali
      
                  Qawwa alkoħolika massima totali (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  15
               
            
                  Aċidità totali minima
               
               
                  4,5  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                  25
               
            
                  Total ta’ diossidu tal-kubrit massimu (f’milligrammi għal kull litru)
               
               
                  130
               
            
         Inbid frizzanti
      
      L-inbejjed frizzanti żgħażagħ huma prattikament bla kulur. L-inbejjed frizzanti li jitqiegħdu fil-bittija għandhom kulur aktar qawwi. L-inbejjed frizzanti rosé għandhom kulur li jvarja bejn il-qoxra tal-basal u l-vjola li jagħti fir-roża.
      Fil-każijiet kollha, l-inbid għandu dehra luminuża. Il-bżieżaq huma żgħar, u rilaxxati bil-mod għal perjodu fit-tul u jiffurmaw katini twal. It-togħmiet ifakkru fil-mod ta’ kif huma magħmula minn inbejjed preċedenti, mill-awtoliżi tan-naqal. Fil-palat l-inbid għandu aċidità bilanċjata u lixxa. Iħallu togħma nadifa u dewwiema.
      Il-limiti għall-parametri analitiċi li mhumiex imsemmija hawnhekk iridu jikkonformaw mar-regolamenti rilevanti tal-UE.
      Karatteristiċi analitiċi ġenerali
      
                  Qawwa alkoħolika massima totali (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  11
               
            
                  Aċidità totali minima
               
               
                  4,5  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                  13,3 
               
            
                  Total ta’ diossidu tal-kubrit massimu (f’milligrammi għal kull litru)
               
               
                  160
               
            
         Inbid semifrizzanti
      
      L-inbejjed bojod frizzanti huma ta’ lewn it-tiben, b’menisku dehbi ċar. L-inbejjed rosé huma vjola li jagħti fir-roża b’lewn ta’ intensità medja.
      Huma ċari u luminużi. Il-bżieżaq u l-kolonni tal-bżieżaq huma żgħar. L-aroma hija tal-frott b’togħmiet tat-tieni fermentazzjoni. Fil-palat, l-inbid huwa frisk u togħma ta’ frott, u jħallu togħma dewwiema.
      Il-limiti għall-parametri analitiċi li mhumiex imsemmija hawnhekk iridu jikkonformaw mar-regolamenti rilevanti tal-UE.
      Karatteristiċi analitiċi ġenerali
      
                  Qawwa alkoħolika massima totali (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  10
               
            
                  Aċidità totali minima
               
               
                  4,5  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                  13,3 
               
            
                  Total ta’ diossidu tal-kubrit massimu (f’milligrammi għal kull litru)
               
               
                  160
               
            5.   Prattiki tal-produzzjoni tal-inbid
      
      a.   Prattiki enoloġiċi essenzjali
      
      Il-prattika enoloġika speċifika
      It-tekniki użati għat-trattament tal-għeneb, il-most u l-inbid, il-kontroll tal-fermentazzjoni u l-ipproċessar iridu jkunu mfassla għall-produzzjoni ta’ prodotti tal-aqwa kwalità. Jistgħu jintużaw biss sistemi mekkaniċi li ma jagħmlux ħsara jew li ma jissostitwixxux il-partijiet solidi tal-għanqud għall-estrazzjoni tal-most jew tal-inbid. Ma jistgħux jintużaw prassi li jinvolvu t-tisħin minn qabel tal-għeneb jew it-tisħin tal-most jew tal-inbejjed meta jkun hemm il-karfa, bl-għan li tiġi sfurzata l-estrazzjoni tal-materjal koloranti. Trid tiġi applikata l-pressa adattata għall-estrazzjoni tal-most jew tal-inbid u s-separazzjoni tiegħu mill-karfa, sabiex ir-rendiment ma jkunx iktar minn 70 litru tal-inbid għal kull 100 kilogramma ta’ għalla maħsuda.
      b.   Rendiment massimu
      
      11 000 ettolitru għal kull ettaru
      77 ettolitru għal kull ettaru
      6.   Żona demarkata
      
      Iż-żona ta’ produzzjoni tad-denominazzjoni tal-oriġini “Pla i Llevant” hija magħmula mill-muniċipalitajiet li ġejjin, li jinsabu fil-gżira ta’ Majorka: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, Petra, Porreres, Sant Joan, Sant Llorenc des Cardassar, Santa Margalida, Santanyi, Sineu u Vilafranca de Bonany, li l-Kunsill Governattiv ikklassifika bħala adattati għall-produzzjoni tal-għeneb tal-varjetajiet indikati.
      7.   L-għeneb tal-inbid ewlieni
      
      
                   
               
               
                  PENSAL BLANCA, sinonimu ta’: MOLL
               
            
                   
               
               
                  CALLET
               
            
                   
               
               
                  GORGOLLASSA
               
            
                   
               
               
                  GIRO ROS
               
            
                   
               
               
                  FOGONEU
               
            
                   
               
               
                  MANTO NEGRO
               
            8.   Deskrizzjoni tar-rabta/rabtiet
      
      
         Inbid
      
      Id-dwieli huma kkaratterizzati min-natura tal-gżira tar-reġjun u l-lokalità tagħhom, li tinsab kważi fil-livell tal-baħar. Ir-riħ “Embat” tar-reġjun jipprovdi l-frisk, l-umdità u s-salinità. Jolqot lit-tip ta’ tkabbir tad-dwieli peress li l-frott jiġi espost għall-arja permezz taż-żabra ekoloġika u billi jiġu pprovdut livell għoli ta’ melħ. Il-livelli għoljin tar-raġġi tax-xemx jippromwovu s-sinteżi tal-komposti fenoliċi, jipprovdu konċentrazzjoni għolja tat-togħmiet u kontenut għoli ta’ alkoħol, inbejjed ħomor b’lewn ta’ intensità medja u għolja, u nbejjed bojod b’dehra ċara. Il-ħamrija ġibsija trawwem il-preżenza tal-aromatiċi. B’din it-taħlita ta’ fatturi, l-inbejjed tal-“Pla i Llevant” għandhom karattru uniku li fihom aċidità integrata tajjeb li tagħti l-istruttura tipika u l-qawwa tal-inbejjed.
      
         Inbid frizzanti, semifrizzanti u likur
      
      Il-karatteristiċi differenti tal-inbejjed frizzanti, semifrizzanti u likuri tal-“Pla i Llevant” DOP ġejjin mill-kwalità differenti tal-inbid ta’ bażi li jintuża biex minnu jsiru l-inbejjed.
      9.   Kundizzjonijiet essenzjali oħra
      
      Qafas legali:
      Fil-leġiżlazzjoni nazzjonali
      Tip ta’ kundizzjoni ulterjuri: Dispożizzjonijiet ulterjuri dwar it-tikkettar
      Deskrizzjoni tal-kundizzjoni:
      It-tikketta jrid ikollha l-isem u l-logo tal-“Pla i Llevant” DOP.
      Qafas legali:
      Fil-leġiżlazzjoni nazzjonali
      Tip ta’ kundizzjoni ulterjuri: L-imballaġġ fiż-żona demarkata
      Deskrizzjoni tal-kundizzjoni:
      L-ibbottiljar irid isir fiż-żona tal-produzzjoni minħabba l-importanza tiegħu għall-kwalità tal-prodott finali. L-aqwa kundizzjonijiet huma iktar assigurati jekk l-ibbottiljar isir minn impriżi stabbiliti fl-istess reġjun tal-fabbriki tal-inbid koperti mid-denominazzjoni u li joperaw taħt il-kontroll dirett tagħhom, peress li għandhom esperjenza speċjalizzata u b’mod speċjali, għandhom għarfien profond tal-karatteristiċi speċifiċi tal-inbid inkwistjoni. Il-fliexken li jinbiegħ fihom l-inbid għall-konsum irid ikollhom siġilli, tikketta jew tikketta sekondarja numerata ta’ garanzija maħruġa mill-korp ta’ spezzjoni, li jitwaħħlu mill-fabbrika tal-inbid innifisha. Il-korp ta’ spezzjoni jrid jibgħat notifika bil-miktub minn qabel jekk irid jiġi maħżun inbid minn reġjuni ġeografiċi oħra. Il-ħżin ikun awtorizzat skont il-kundizzjonijiet li ġejjin: Inbid fi fliexken b’kapaċità ta’ < 15 L. Fliexken tikkettati fil-post tal-oriġini.
      
         Link għall-ispeċifikazzjoni tal-prodott
      
      http://www.caib.es/sites/qualitatagroalimentaria/es/pla_i_llevant-46239/